lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sv fr en es lv lv lv lv lv lv lv lv lv lv mwl es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavu apmeklē Norvēģijas vēstnieks Latvijā – ZZ.lv
Vārda dienas svin: Ilma, Skaidris
andra.ozola@zz.lv - 12.04.2022 - 7:31
Vakar Jelgavā darba vizītē viesojās Norvēģijas vēstnieks Latvijā Kristians Ēdegors. Viņš tikās ar Jelgavas valstspilsētas domes priekšsēdētāju Andri Rāviņu, pilsētas mazākumtautību biedrību pārstāvjiem, apmeklēja Jelgavā strādājošo Norvēģijas uzņēmumu “Mustad Autoline”, Latvijas Lauksaimniecības universitāti (LLU) un pēcpusdienā Jelgavas pils aulas foajē atklāja izstādi “EEZ un Norvēģijas granti Latvijā”. Tajā atspoguļota informācija par projektiem, kas realizēti Latvijā ar Norvēģijas atbalstu. Izstādi var aplūkot līdz 18. maijam, informē Jelgavas pašvaldības Sabiedrisko attiecību pārvaldē.
Vizītes laikā vēstnieks Jelgavas valstspilsētas pašvaldības iestādē “Sabiedriskais centrs” tikās ar Jelgavas mazākumtautību biedrību pārstāvjiem, kā arī apmeklēja Jelgavas domi, kur ar domes priekšsēdētāju A.Rāviņu pārrunāja Krievijas un Ukrainas konfliktu, Jelgavas pašvaldības dalību bēgļu uzņemšanā, sprieda par Latvijas reģionālās reformas rezultātiem un pašvaldības izaicinājumiem. Vēstnieks dalījās pieredzē par teritoriālo reformu, kas pirms dažiem gadiem notika Norvēģijā.
Apmeklēts arī Jelgavā strādājošais Norvēģijas uzņēmums “Mustad Autoline”, kuram ir vairāku gadu pieredze rūpniecisko zvejas rīku izgatavošanā. Uzņēmumā Jelgavā, Krišjāņa Barona ielā, nodarbināti 70 cilvēki, kuru saražotie zvejas rīki tiek sūtīti uz Norvēģiju.
Tāpat Norvēģijas vēstnieks apmeklēja LLU, kur tikās ar augstskolas rektori Irinu Pilveri un mācībspēkiem. Vēstnieks iepazinās ar universitāti, ar augstskolas vadību apsprieda ārvalstu studentu studiju iespējas LLU, jo īpaši vēstnieku ieinteresēja iespējamā sadarbība veterinārmedicīnas studiju jomā. Proti, arī Norvēģijā tiek piedāvāta šāda studiju programma, taču ir ierobežots studiju vietu skaits un pieprasījums ir lielāks nekā piedāvājums, tādēļ tiek meklētas iespējas studijām citviet. Tāpat var izskatīt Norvēģijas studentu iespējas studēt Latvijā. Šajā reizē runāts arī par iespēju atjaunot LLU sadarbību ar Norvēģijas Dzīvības universitāti.
Saturs turpināsies pēc reklāmas.
Pēcpusdienā LLU aulas foajē atklāta izstāde “EEZ un Norvēģijas granti Latvijā”. Izstāde atspoguļo Latvijas un Norvēģijas sadarbību EEZ un Norvēģijas grantu ietvaros kopš 2004. gada dažādās jomās, izceļot labās prakses piemērus un atspoguļojot tos fotogrāfijās. Tāpat izstādē apskatāmi EEZ un Norvēģijas grantu šobrīd Latvijā īstenojamie sadarbības projekti. “Mans kā vēstnieka uzdevums ir stiprināt Norvēģijas un Latvijas sadarbību. Šī izstāde ir vēl viens apliecinājums tam, cik ražīga tā līdz šim ir bijusi. Kopā esam īstenojuši simtiem lielākus un mazākus projektus tādās jomās kā klimata un vides aizsardzība, kultūras mantojuma saglabāšana, zaļās inovācijas, tieslietas, reģionālā attīstība, pilsoniskā sabiedrība, pētniecība un izglītība un citās. Šī izstāde sniedz pavisam nelielu ieskatu tajā, kas kopīgiem spēkiem paveikts, taču priecē daudzveidīgie projekti, kas īstenoti gan Jelgavā, gan tuvākajā apkārtnē,” tā Norvēģijas vēstnieks Latvijā K.Ēdegors, sakot paldies jelgavniekiem, kuri snieguši savu artavu šo projektu realizēšanā. Viņš atzīmēja, ka ar Norvēģijas atbalstu Jelgavas pašvaldība sadarbībā ar Norvēģijas Iekšzemes enerģētikas aģentūru Jelgavas Paula Bendrupa pamatskolā uzbūvēja zema energopatēriņa sporta zāli un rehabilitācijas telpas, SIA “Ceļu būvniecības sabiedrība “Igate”” ir ieviesusi jaunu tehnoloģiju otrreizējai asfalta izmantošanai, Zemgales Plānošanas reģiona Uzņēmējdarbības centrs šobrīd īsteno virkni pasākumu uzņēmējdarbības stiprināšanai reģionā, bet LLU pētnieki sadarbībā ar Norvēģijas Biozinātņu universitāti pēta piena antimikrobiālās īpašības.
Kopš Latvija 2004. gada 1. maijā iestājās ES un kļuva par pilntiesīgu EEZ dalībvalsti, tai ir pieejams finansējums, ko sniedz divi finanšu instrumenti jeb granti, kas tika radīti kā daļa no EEZ paplašināšanās līguma – EEZ grants, ko veido Norvēģijas, Islandes un Lihtenšteinas iemaksas, un Norvēģijas grants, ko pilnībā finansē Norvēģija.
Abu finanšu instrumentu ieguldījumu mērķis ir novērst sociālo un ekonomisko nevienlīdzību EEZ, kā arī stiprināt attiecības starp Islandi, Lihtenšteinu, Norvēģiju un 15 Eiropas saņēmējvalstīm, tostarp Latviju.
Pēc trešdaļas balsu saskaitīšanas līderos JV, ZZS un Apvienotais saraksts
Jelgavā novēlējuši 65,68 procenti balsstiesīgo
CVK vadītāja: 14.Saeimas vēlēšanās nobalsojuši ap 59% balsstiesīgo
Vēlētāju aptauja: Saeimas vēlēšanās varētu būt uzvarējušas JV, Apvienotais saraksts un ZZS
Nobalsot 14.Saeimas vēlēšanās varēs visi tie, kuri līdz pulksten 20 iestājušies rindā vēlēšanu iecirknī
Saeimas vēlēšanās līdz pulksten 16 nobalsojuši kopumā 42,28% vēlētāju
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.